**Farské oznamy**

 **Dvadsiata siedma nedeľa – rok B (6. 10. 2024)**

|  |  |  |
| --- | --- | --- |
| Pondelok | Ružencovej Panny Márie - deň pôstu a modlitby | 17.30 |
| Utorok |  | 7.00 |
| Streda |  | 17.30 |
| Štvrtok | Výročie Posviacky katedrálneho chrámu v Žiline | 7.00 |
| Piatok | Sv. Jána XXIII., pápeža | 17.00 |
| Sobota |  | 17.00 Oblazov |
| Nedeľa | Dvadsiata ôsma nedeľa cez rok | 8.00 a 10.30 |

Na budúce leto by sme chceli zorganizovať farský letný tábor v areáli Rodinkovo v Belušských Slatinách. Potrebujeme však zistiť, reálny záujem, lebo na začiatku roka 2025 je potrebné zaplatiť zálohu. (asi polovicu ceny). Termín tábora: 14. – 18. júl 2025 (pondelok – piatok). Doprava do tábora: individuálna alebo vlakom z Bytče spoločne. Cena tábora: 220,-€ (V cene je jedlo 5x denne, nocľah 4x, využívanie spoločných priestorov a vonkajších ihrísk, kreatívne a športové potreby. ) Chcem vás poprosiť, či by ste mohli do 13.10.2025., dať Janke Ostrochovskej, ktorá vám napíše mail, cez edupage dať vedieť, či by ste o tento tábor mali záujem. Ďakujem za odpovede.

Dnes o 15.00 pozývam ružencové bratstvo sa spoločne pomodliť sv. ruženec na úmysly Panny Márie.

Sv. otec František na pondelok 7.10. vyhlásil deň modlitieb a pôstu za pokoj vo svete. Bude pekné keď sa pridáme k tejto výzve.

Vo štvrtok o 18.30 pozývam chlapov na stretnutie na faru.

Pozývame manželov na program Amoris pre manželov, ktorý sa uskutoční 19.-20. 10. od 14.00 – 17.30 v ZŠ na Ulici mieru v Bytči. Téma je „Odpustenie – cesta od zranenia k jednote. Ako na to?“ Počas programu sa o vaše deti postarajú animátori. Registrácia je možná do 13.10. Viac info na [www.amoris.sk](http://www.amoris.sk)

V zbierke na kňazský seminár ste darovali 393 eur, nech Pán odmení vašu štedrosť. Dnes po sv. omši budeme mať zbierku pre potreby našej farnosti.

Vzadu na stolíku si môžete zakúpiť za 1,5 eur alebo zobrať časopis Naša žilinská diecéza.

Ďakujem za úpravu tují na farskom dvore, za vaše modlitby, kvetinovú výzdobu, upratovanie, finančnú podporu našej farnosti i za každý druh pomoci a na budúci týždeň prosím o upratovanie skupinu č. 17.. Želám vám peknú nedeľu a prijmite teraz požehnanie.